# **Webes alkalmazások fejlesztése**

## 1. beadandó feladat - Hírportál (3.)

**Feladat:**

Készítsük el egy online portál hírkezelő rendszerét, ahol a munkatársak feltölthetik cikkeiket, amelyek megjelennek egy webes felületen.

A webes felület tartalmazza magát a hírportált, ahol az olvasok tetszőlegesen böngészhetik a híreket.

* A főoldalon megjelennek a legfrissebb hírek (cím és összefoglaló, dátum szerint csökkenő sorrendben, legfeljebb 10), illetve a lap tetején kiemelten a vezető cikk (cím és összefoglaló) képpel (amennyiben több kép tartozik a cikkhez, az első jelenik meg, kicsinyített méretben).
* A címet kiválasztva megjelenik a teljes tartalom (beleértve a szerző nevét, illetve a bevitel, vagy utolsó módosítás dátumát) képpel (ha van kép a cikkhez rendelve, amennyiben több kép tartozik a cikkhez, az első jelenik meg, kicsinyített méretben). A képet kiválasztva megjelenik a cikkhez tartozó képgyűjtemény, ahol egyenként lapozhatunk a képek között, illetve visszaléphetünk a cikkhez.
* A hírportál tartalmaz egy archívumot, ahol dátum szerint csökkenő sorrendben listázódnak a hírek (cím és összefoglaló). Egy oldalon legfeljebb 20 hírt láthatunk, a többiért lapozni kell. Az archívumban lehet keresni is, megadott dátumra, cím(részlet)re, vagy tetszőleges szóra a cikk tartalmából.

A grafikus felületet tehát a portál munkatársai használják a cikkek írására, illetve feltöltésére.

* A program használatához először be kell jelentkeznie a munkatársnak a felhasználónév és a jelszó megadásával. Ezt követően válnak elérhetővé a szerkesztési funkciók (illetve a kijelentkezés).
* A főablakban a saját cikkek listázódnak dátum szerint (cím, író, dátum), amelyeket módosíthatunk, illetve törölhetünk is.
* Új cikk felvitelénél meg kell adnunk a címet, az összefoglalót (max. 1000 karakter), valamint a teljes szöveget. Ezek kitöltése kötelező. A cikk beállítható vezető cikknek, ekkor azonban kötelező legalább egy képet feltölteni hozzá. Ezen felül feltölthetnek tetszőleges számú képet a cikkhez.
* Cikk módosításánál is ugyanezt a felületet kapjuk vissza, de már előre kitöltve.
* Cikk törlésénél a program megerősítést kér a felhasználótól.

Az adatbázis az alábbi adatokat tárolja:

* felhasználó (név, azonosító, jelszó);
* cikkek (cím, szerző, dátum, összefoglaló, tartalom, vezető cikk-e);
* képek (cikk azonosító, kép).

**Feladat elemzése:**